CELEX: 32019D1932
Language: sl
Date: 2019-11-18 00:00:00
Title: Sklep Sveta (EU) 2019/1932 z dne 18. novembra 2019 o stališču, ki se v imenu Evropske unije zastopa v Odboru veleposlanikov AKP-EU glede sprejetja odločitve o sprejetju prehodnih ukrepov na podlagi člena 95(4) Sporazuma o partnerstvu AKP-EU

21.11.2019   
               
               
                  SL
               
               
                  Uradni list Evropske unije
               
               
                  L 300/1
               
            
         SKLEP SVETA (EU) 2019/1932
         z dne 18. novembra 2019
         o stališču, ki se v imenu Evropske unije zastopa v Odboru veleposlanikov AKP-EU glede sprejetja odločitve o sprejetju prehodnih ukrepov na podlagi člena 95(4) Sporazuma o partnerstvu AKP-EU
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 217 v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Sporazum o partnerstvu med članicami skupine afriških, karibskih in pacifiških držav (AKP) na eni strani ter Evropsko skupnostjo in njenimi državami članicami na drugi strani, podpisan v Cotonouju dne 23. junija 2000 (v nadaljnjem besedilu: Sporazum o partnerstvu AKP-EU) (1), je začel veljati 1. aprila 2003, uporablja pa se do 29. februarja 2020.
                  
               
                     (2)
                  
                  
                     V skladu s prvim pododstavkom člena 95(4) Sporazuma o partnerstvu AKP-EU so se septembra 2018 začela pogajanja o novem sporazumu o partnerstvu AKP-EU (v nadaljnjem besedilu: novi sporazum). Ker novi sporazum do poteka veljavnosti sedanjega pravnega okvira še ne bo pripravljen za uporabo, je treba sprejeti prehodne ukrepe za podaljšanje uporabe določb Sporazuma o partnerstvu AKP-EU.
                  
               
                     (3)
                  
                  
                     Drugi pododstavek člena 95(4) Sporazuma o partnerstvu AKP-EU določa, da Svet ministrov AKP-EU sprejme morebitne potrebne prehodne ukrepe, dokler ne začne veljati nov sporazum.
                  
               
                     (4)
                  
                  
                     Svet ministrov AKP-EU je 23. maja 2019 na podlagi člena 15(4) Sporazuma o partnerstvu AKP-EU prenesel pooblastila za sprejetje prehodnih ukrepov na Odbor veleposlanikov AKP-EU (2). Odbor veleposlanikov AKP-EU mora sprejeti odločitev o sprejetju prehodnih ukrepov na podlagi člena 95(4) Sporazuma o partnerstvu AKP-EU.
                  
               
                     (5)
                  
                  
                     Primerno je, da se določi stališče, ki se v imenu Unije zastopa v okviru Odbora veleposlanikov AKP-EU, saj bo sprejeta odločitev za Unijo zavezujoča.
                  
               
                     (6)
                  
                  
                     Določbe Sporazuma o partnerstvu AKP-EU se bodo uporabljale, da bi se ohranila kontinuiteta odnosov med Unijo in njenimi državami članicami, na eni strani, ter državami AKP na drugi strani. Skladno s tem prehodni ukrepi niso namenjeni za spremembe Sporazuma o partnerstvu AKP-EU, kot je določeno v členu 95(3) Sporazuma.
                  
               
                     (7)
                  
                  
                     Stališče Unije v okviru Odbora veleposlanikov AKP-EU glede sprejetja prehodnih ukrepov na podlagi člena 95(4) Sporazuma o partnerstvu AKP-EU bi zato moralo temeljiti na priloženem osnutku sklepa –
                  
               SPREJEL NASLEDNJI SKLEP:
         
            Člen 1
            Stališče, ki se v imenu Unije zastopa v Odboru veleposlanikov AKP-EU na podlagi člena 95(4) Sporazuma o partnerstvu AKP-EU, je, da se podpre podaljšanje uporabe določb Sporazuma o partnerstvu AKP-EU do 31. decembra 2020 ali do začetka veljavnosti novega sporazuma ali do začetka začasne uporabe novega sporazuma med Unijo in državami AKP, kar nastopi prej, in temelji na osnutku sklepa Odbora veleposlanikov AKP-EU, priloženem temu sklepu.
            Določbe Sporazuma o partnerstvu AKP-EU se uporabljajo v skladu z namenom in ciljem člena 95(4) Sporazuma.
         
         
            Člen 2
            Ta sklep začne veljati na dan sprejetja.
         
         
            V Bruslju, 18. novembra 2019
            
               
                  Za Svet
               
               
                  Predsednik
               
               J. LEPPÄ
            
         
         
            (1)  UL L 317, 15.12.2000, str. 3. Sporazum o partnerstvu AKP-EU je bil spremenjen s sporazumom, podpisanim v Luxembourgu 25. junija 2005 (UL L 209, 11.8.2005, str. 27), in s sporazumom, podpisanim v Ouagadougouju 22. junija 2010 (UL L 287, 4.11.2010, str. 3).
         
            (2)  Sklep št. 1/2019 Sveta ministrov AKP-EU z dne 23. maja 2019 o prenosu pooblastil za odločitev o sprejetju prehodnih ukrepov na podlagi člena 95(4) Sporazuma o partnerstvu AKP-EU na Odbor veleposlanikov AKP-EU [2019/920] (UL L 146, 5.6.2019, str. 114).
      
      
         
            OSNUTEK
            SKLEP št. …/2019 ODBORA VELEPOSLANIKOV AKP-EU
            z dne …
            o sprejetju prehodnih ukrepov na podlagi člena 95(4) Sporazuma o partnerstvu AKP-EU
            ODBOR VELEPOSLANIKOV AKP-EU JE –
            ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi strani, podpisanega v Cotonouju dne 23. junija 2000 (1), ter zlasti člena 15(4) in člena 16(2) v povezavi s členom 95(4) Sporazuma,
            ob upoštevanju naslednjega:
            
                        (1)
                     
                     
                        Sporazum o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi strani, podpisan v Cotonouju dne 23. junija 2000 (v nadaljnjem besedilu: Sporazum AKP-EU), je začel veljati 1. aprila 2003, uporablja pa se do 29. februarja 2020.
                     
                  
                        (2)
                     
                     
                        V skladu s prvim pododstavkom člena 95(4) Sporazuma o partnerstvu AKP-EU so se septembra 2018 začela pogajanja o novem sporazumu o partnerstvu AKP-EU (v nadaljnjem besedilu: novi sporazum). Novi sporazum do datuma poteka veljavnosti sedanjega pravnega okvira še ne bo pripravljen za uporabo, zato je treba sprejeti prehodne ukrepe za podaljšanje uporabe določb Sporazuma o partnerstvu AKP-EU.
                     
                  
                        (3)
                     
                     
                        Drugi pododstavek člena 95(4) Sporazuma o partnerstvu AKP-EU določa, da Svet ministrov AKP-EU sprejme morebitne potrebne prehodne ukrepe, dokler ne začne veljati nov sporazum.
                     
                  
                        (4)
                     
                     
                        Svet ministrov AKP-EU je 23. maja 2019 na podlagi člena 15(4) Sporazuma o partnerstvu AKP-EU prenesel pooblastila za sprejetje prehodnih ukrepov na Odbor veleposlanikov AKP-EU (2).
                     
                  
                        (5)
                     
                     
                        Zato je primerno, da Odbor veleposlanikov AKP-EU na podlagi člena 95(4) Sporazuma o partnerstvu AKP-EU sprejme odločitev o podaljšanju uporabe določb Sporazuma o partnerstvu AKP-EU do 31. decembra 2020 ali do začetka veljavnosti novega sporazuma ali do začetka začasne uporabe novega sporazuma med Unijo in državami AKP, kar nastopi prej.
                     
                  
                        (6)
                     
                     
                        Določbe Sporazuma o partnerstvu AKP-EU se bodo uporabljale, da bi se ohranila kontinuiteta odnosov med Unijo in njenimi državami članicami, na eni strani, ter državami AKP, na drugi strani. Skladno s tem ti prehodni ukrepi niso namenjeni za spremembe Sporazuma o partnerstvu AKP-EU, kot je določeno v členu 95(3) Sporazuma –
                     
                  SPREJEL NASLEDNJI SKLEP:
            
               Člen 1
               Uporaba določb Sporazuma o partnerstvu AKP-EU se podaljša do 31. decembra 2020 ali do začetka veljavnosti novega sporazuma ali do začetka začasne uporabe novega sporazuma med Unijo in državami AKP, kar nastopi prej.
            
            
               Člen 2
               Ta sklep začne veljati 1. marca 2020.
            
            
               V …,
               
                  
                     Za Odbor veleposlanikov AKP-EU
                  
                  
                     Predsednik
                  
               
            
            
               (1)  UL ES L 317, 15.12.2000, str. 3. Sporazum o partnerstvu AKP-EU je bil spremenjen s sporazumom, podpisanim v Luxembourgu 25. junija 2005 (UL EU L 209, 11.8.2005, str. 27), in s sporazumom, podpisanim v Ouagadougouju 22. junija 2010 (UL EU L 287, 4.11.2010, str. 3).
            
               (2)  Sklep št. 1/2019 Sveta ministrov AKP-EU z dne 23. maja 2019 o prenosu pooblastil za odločitev o sprejetju prehodnih ukrepov na podlagi člena 95(4) Sporazuma o partnerstvu AKP-EU na Odbor veleposlanikov AKP-EU [2019/920] (UL EU L 146, 5.6.2019, str. 114).